cyanic-selkie/wikianc huggingface dataset:
புதுவை முரசு (இதழ்)
மேற்கோள்கள்
பகுப்பு:நின்று போன தமிழ் இதழ்கள் பகுப்பு:திராவிட இயக்கத் தமிழ் இதழ்கள் பகுப்பு:புதுச்சேரி
விசாகப்பட்டினம் அரணை
பார்குதியா மெலனோசிடிக்டா என்பது பொதுவாக விசாகப்பட்டினம் அரணை அல்லது ரசல்சு காலில்லா அரணை என்று அழைக்கப்படுகிறது. இது தென்கிழக்கு இந்தியாவின் ஆந்திரப் பிரதேச மாநிலத்தில் உள்ள சர்கார் கடற்கரையின் விசாகப்பட்டினம் பகுதியில் காணப்படும் அரணை ஆகும். இது ஒரு அகணிய உயிரி. 1790களில் பேட்ரிக் ரசல் காலத்தில் சேகரிக்கப்பட்ட இந்திய ஊர்வனவற்றில் முதன்மையானது. இந்த சிறினத்தின் மாதிரி சிற்றினம் அற்றுவிட்டதாகக் கருதப்பட்டது. பின்னர் இதன் வகைப்பாட்டியல் 1950-80களுக்கு இடைப்பட்ட காலகட்டத்தில் ஆந்திரப் பல்கலைக்கழக பேராசிரியர்களால் விசாகப்பட்டினத்தில் பல்கலைக்கழக வளாகத்திலிருந்து சமீபத்திய சேகரிப்புகளை மீண்டும் ஆய்வு செய்ததன் மூலம் சரி செய்யப்பட்டது. மேலும் இந்தியாவின் கொல்கத்தாவில் உள்ள இந்திய விலங்கியல் ஆய்வகத்தில் இதன் மாதிரி இனம் சேகரிக்கப்பட்டு வைக்கப்பட்டுள்ளது.
புவியியல் வரம்பு
''பா. மெலனோசிடிக்டா'' தன் வகை வட்டாரமான இந்தியாவின் ஆந்திரப் பிரதேசத்தில் உள்ள விசாகப்பட்டின த்திலிருந்து மட்டுமே அறியப்படுகிறது.
விளக்கம்
புதைந்து வாழக்கூடிய ''பா. மெலனோசுடிக்டா'' கால்கள் இல்லாத, நீளமான உடலைக் கொண்டுள்ளது. கண்கள் எச்ச உறுப்பாக உள்ளது. கீழ் இமைகள் மட்டுமே உள்ளன. காது திறப்புகள் பிளவுபட்டவை. இது 16.5 cm மூக்கு-க்கு-குத நீளம் வரை வளரக்கூடியது. மேலும் வாலின் நீளம் 6.8 cm ஆகும்.
மேலும் படிக்க
பகுப்பு:இந்திய ஊர்வன பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
மாவட்ட வருவாய் அலுவலர்
மாவட்ட வருவாய் அலுவலர் (District Revenue Officer) மாவட்ட ஆட்சித்தலைவருக்கு அடுத்த நிலையில் இருக்கும் பணி மாவட்ட வருவாய் அலுவலர் பணியாகும். இவர் வருவாய்த்துறையின் அனைத்துச் செயல்பாடுகளையும் கவனிக்கிறார். மாவட்ட ஆட்சித்தலைவர் விடுமுறையில் இருக்கும் போதும், மாவட்ட ஆட்சித் தலைவர் பதவியில் யாரும் நியமிக்கப் படாத நிலையிலும், இவர் மாவட்ட ஆட்சித்தலைவர் பணியைக் கூடுதலாகக் கவனிப்பார்.
மாவட்ட வருவாய் அலுவலர் பொறுப்பிற்கு வருவாய்த்துறையில் பணியாற்றி பதவி உயர்வு பெற்றவர்கள் அந்தந்த மாநில அரசால் நியமிக்கப்படுகிறார். நிலம் சார்ந்த பிணக்குகளைத் தீர்வு காணவும், சட்டம் ஒழுங்கு பிரச்சனைகளைக் கவனிப்பதற்காகவும் இவருக்கு மாவட்ட நீதித்துறை முதன்மை நடுவர் பொறுப்பும் கூடுதலாக அளிக்கப்பட்டுள்ளது.
இதையும் பார்க்க
மாவட்ட ஆட்சி அமைப்பு
தமிழ்நாடு வருவாய்த்துறை அமைப்பு
பகுப்பு:நிர்வாக அலகுகள்
தும்புரு
தும்புரு (Tumburu (तुम्बुरु), தேவலோகத்தைச் சேர்ந்த புகழ் பெற்ற குதிரை முகம் கொண்ட கந்தர்வ இன இசை வல்லுவனரும், பாடகரும் ஆவர். இவரது துணை ரம்பா ஆவார். இந்திரன் மற்றும் குபேரன் அவைக்களங்களின் இசையமைபாளரும், பாடகரும் ஆவார்.
பிறப்பும் சாதனைகளும்
முனிவர் காசிபர் – பிரதை இணையரின் நான்கு மகன்களில் மூத்தவர் தும்புரு, குதிரை முகமும், இனிமையான குரல் வளமும், அமைதியான நாவன்மையும் கொண்டர் ஆவார்.
தும்புரு இசையமைத்து பாடுவதில் நாரதருக்கு நிகராகக் கருதப்படுகிறார். பாகவத புராணம் தும்புருவின் குரு நாரதர் என்கிறது.
நாரதரும், தும்புருவும் அகில உலகங்களுக்குச் சென்று திருமாலின் பெருமைகளை இனிய இசையாலும், அமைதியான பேச்சாலும் பரப்புபவர்கள் என பாகவத புராணம் கூறுகிறது.
இராமாயணத்தில்
குபேரன் பல முறை வேண்டியும், தும்புரு, அரம்பையை குபேர லோகத்தில் கூட்டி வராத காரணத்தினால் கோபமுற்ற குபேரன், தும்புருவை தண்டகாரண்யத்தில் விராதன் எனும் பெரும் அரக்கனாக வாழ்ந்து, சீதையை கவர்ந்து செல்கையில், இராமன் மற்றும் இலக்குமணன் தொடர்பால் சாபவிமோசனம் பெற்றும் மீண்டும் கந்தர்வனாக மாறும் படி சாபம் பெற்றவர் தும்புரு.
மேற்கோள்கள்
பகுப்பு:இராமாயணக் கதைமாந்தர்கள் பகுப்பு:இந்து தொன்மவியல் மாந்தர்
பரோயே குரோனா
பரோயே குரோனா பரோயே தீவுகளின் நாணயம். குரோனா என்ற சொல்லுக்கு முடி/கிரீடம் என்று பொருள். ஒரு குரோனாவில் 100 ஓய்ராக்கள் உள்ளன. குரோனா என்னும் சொல்லின் பன்மை வடிவம் குரோனர். இந்த நாணயம் டென்மார்க்கின் நாணயமான டானிய குரோனின் ஒரு வகையாகவே கருதப்படுகிறது. பரொயே தீவுகள் டென்மார்க் நாட்டின் ஆட்சியின் கீழுள்ளன. பரோயே குரோனாவும் டானிய குரோனும் சம மதிப்புடையவை.
பகுப்பு:டென்மார்க் பகுப்பு:நாணயங்கள்
பெர்லிஸ் நதி
பெர்லிஸ் நதி (மலாய்: Sungai Perlis) மலேசியாவின் பெர்லிஸ் மாநிலத்தில் உள்ள ஒரு நதி. இது ஒரு சின்ன நதிதான். ஆனாலும் பெர்லிஸ் மாநிலத்தைப் பொறுத்த வரையில், அதன் வேளாண்மை உற்பத்திப் பொருட்களைக் கோலா பெர்லிஸ் துறைமுகத்திற்குக் கொண்டு செல்வதில் பெரும் பங்காற்றி வருகிறது. இந்த நதியை நம்பி பல ஆயிரம் குடும்பங்களின் வாழ்வதாரங்கள் பயணிக்கின்றன.
இந்த நதியின் நீளம் 11.8 கி.மீ. இது பெர்லிஸ் மாநிலத்தில் 4-ஆவது நீளமான நதியாகத் திகழ்கிறது. 11-வது மலேசியத் திட்டத்தின் கீழ், கோலா பெர்லிஸ் முதல் கங்கார் வரையிலான நதிப் பகுதியில் 11 கி.மீ தொலைவிற்கு அபிவிருத்தி செய்யப்பட்டு அழகுபடுத்தப்பட்டு உள்ளது
மேலும் காண்க
மலேசிய ஆறுகளின் பட்டியல்
மேற்கோள்கள்
பகுப்பு:மலேசிய ஆறுகள் பகுப்பு:பெர்லிஸ்
ஜான் ஃபிரான்சிஸ்
ஜான் ஃபிரான்சிஸ்  (John Francis, பிறப்பு: நவம்பர் 13 1980 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 57 முதல்தர துடுப்பாட்டப் போட்டிகளிலும், 70 ஏ-தர துடுப்பாட்டப் போட்டியிலும் கலந்து கொண்டுள்ளார். 2001-2008 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஃபிரான்சிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1980 பிறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:சாமர்செட் துடுப்பாட்டக்காரர்கள்
ஐரோப்பிய ஒன்றியம்
ஐரோப்பிய ஒன்றியம் அல்லது ஐ.ஒ (European Union அல்லது EU) என்பது தற்பொழுது 27 உறுப்பு நாடுகளைக் கொண்ட, நாடு தாண்டிய அரசிடை அமைப்பாகும். 1992ல் நிறுவப்பட்ட ஐரோப்பிய ஒன்றிய உடன்பாட்டை (மாசுடிரிச் ஒப்பந்தம் என்றும் பரவலாக அறியப்படுகிறது) அடுத்து இந்த அமைப்பு ஏற்படுத்தப்பட்டது. எனினும், 1950கள் முதற்கொண்டே இயங்கி வந்த பல்வேறு முன்னோடி அமைப்புகளின் செயற்பாடுகள், ஐரோப்பிய ஒன்றியத்தை ஒத்து இருந்தன. ஏறத்தாழ 500 மில்லியன் குடிமக்களைக் கொண்டுள்ள ஐரோப்பிய ஒன்றிய நாடுகள் உலகத்தில் மொத்த உள்நாட்டு உற்பத்தியில் 30% ஐ உருவாக்குகின்றன.
ஐரோப்பிய ஒன்றியம், தனது உறுப்பு நாடுகளிடையே மக்கள், பொருள்கள், சேவைகள், முதலீடு ஆகியவற்றின் கட்டற்ற நடமாட்டங்களுக்கு உத்தரவாதம் அளிக்கும் பொதுவான சட்டங்களைக் கொண்ட ஒற்றைச் சந்தையை உருவாக்கியுள்ளது. இது பொதுவான வணிகக் கொள்கை, வேளாண்மை, மீன்பிடிக் கொள்கைகள் என்பவற்றுடன் பிரதேச வளர்ச்சிக் கொள்கையையும் பேணி வருகின்றது. பதினைந்து உறுப்பு நாடுகள் யூரோ எனப்படும் பொதுவான நாணய முறையையும் ஏற்றுக்கொண்டுள்ளன. இது வெளிநாட்டு அலுவல்கள் கொள்கையொன்றையும் உருவாக்கியுள்ளதுடன், உலக வணிக அமைப்பு, ஜி8 உச்சி மாநாடு, ஐக்கிய நாடுகள் அவை என்பவற்றிலும் நிகராண்மைக் (representation) கொண்டுள்ளது. 21 ஐரோப்பிய ஒன்றிய நாட்டுகள் "நாட்டோ" (NATO) அமைப்பிலும் உறுப்பு நாடுகளாக உள்ளன. ஐரோப்பிய ஒன்றியத்துக்கு உறுப்பு நாடுகளின் நீதியமைப்பு, உள்நாட்டு அலுவல்கள் ஆகியவற்றிலும் பங்களிப்புகள் உண்டு. செஞ்சென் ஒப்பந்தத்தின் (Schengen Agreement) கீழ் சில உறுப்பு நாடுகளிடையேயான கடவுச்சீட்டுக் கட்டுப்பாட்டு முறையும் ஒழிக்கப்பட்டுள்ளது.
ஐரோப்பிய ஒன்றியம், முடிவுகளை எடுப்பதில் அரசுகளிடையான இணக்கம், அரசுகளுக்கு அப்பாற்பட்டு இயங்கும் அமைப்புக்கள் ஆகியவற்றைக் கொண்ட ஒரு கலப்பு முறையைக் கைக்கொள்கிறது. ஐரோப்பிய ஒன்றியம் ஐரோப்பிய ஆணையம், ஐரோப்பிய நாடாளுமன்றம், ஐரோப்பிய ஒன்றிய அவை, ஐரோப்பிய அவை, ஐரோப்பிய நீதிமன்றம், ஐரோப்பிய மத்திய வங்கி ஆகிய அமைப்புக்களை உள்ளடக்கியுள்ளது. ஐரோப்பிய ஒன்றிய நாடுகளின் குடிமக்கள் ஐந்து ஆண்டுகளுக்கு ஒருமுறை ஐரோப்பிய நாடாளுமன்றத்தைத் தெரிவு செய்கின்றனர்.
1951 ஆம் ஆண்டில் ஆறு நாடுகள் சேர்ந்து உருவாக்கிய ஐரோப்பிய நிலக்கரி மற்றும் உருக்கு சமூகம், 1957 ஆம் ஆண்டின் ரோம் ஒப்பந்தம் ஆகியவையே ஐரோப்பிய ஒன்றியத் தோற்றத்தின் மூலமாகக் கருதப்படுகிறது. அக்காலத்தில் இருந்து, ஒன்றியம் புதிய உறுப்பு நாடுகளை உள்ளடக்கி விரிவடைந்தது.
2012 ஆம் ஆண்டுக்கான அமைதிக்கான நோபல் பரிசு ஐரோப்பிய ஒன்றிய அமைப்பிற்கு வழங்கப்பட உள்ளதாக அறிவிக்கப்பட்டுள்ளது.
2013 ஜூலை 1-ம் தேதி குரோவாசியா நாடு ஐரோப்பிய ஒன்றியத்தின் உறுப்பு நாடாகச் சேர்க்கப்பட்டது.
வரலாறு
இரண்டாம் உலகப் போருக்குப் பின்னர், ஐரோப்பிய ஒன்றிணைப்புத் தொடர்பான நகர்வுகளை, அக்கண்டத்தைப் பேரழிவுக்கு உள்ளாக்கிய தீவிர தேசியவாதப் போக்குகளிலிருந்து தப்பும் ஒரு வழியாகப் பலர் நோக்கினர். ஐரோப்பியர்களை ஒன்றிணைக்கும் இத்தகையதொரு முயற்சியாகவே ஐரோப்பிய நிலக்கரி மற்றும் உருக்கு சமூகம் தொடங்கப்பட்டது. இது முன்னர் உறுப்பு நாடுகளின் தேசிய நிலக்கரி மற்றும் உருக்குத் தொழில்துறையில் மையப்படுத்திய கட்டுப்பாட்டைக் கொண்டுவரும் மிதமான நோக்கம் கொண்ட ஒரு முயற்சியாக இருந்தது. எனினும் இது "ஐரோப்பியக் கூட்டாட்சிக்கான முதல் அடி" என அறிவிக்கப்பட்டது. பெல்ஜியம், பிரான்ஸ், இத்தாலி, லக்சம்பர்க், நெதர்லாந்து, மேற்கு செருமனி ஆகிய நாடுகள் இதன் தொடக்க உறுப்பினர்களாக இருந்தன.
1957 ஆம் ஆண்டில் இரண்டு புதிய அமைப்புக்கள் உருவாகின. ஒன்று ஐரோப்பியப் பொருளியல் சமூகம் மற்றது அணுவாற்றல் வளர்ச்சியில் கூட்டு முயற்சிகளை மேற்கொள்வதற்கான ஐரோப்பிய அணுவாற்றல் சமூகம். 1967ல் செய்துகொள்ளப்பட்ட ஒன்றிணைப்பு ஒப்பந்தம் மூலம் மேற்படி மூன்று சமூகங்களும் ஒன்றிணைக்கப்பட்டு ஒரே தொகுதியாயின. இவை ஒருங்கே ஐரோப்பிய சமூகங்கள் என அழைக்கப்பட்டன.
1973 ஆம் ஆண்டில் இச் சமூகங்கள், டென்மார்க், அயர்லாந்து, ஐக்கிய இராச்சியம் ஆகிய நாடுகளையும் உள்ளடக்கி விரிவடைந்தன. இதே சமயத்தில் நோர்வேயும் பேச்சுக்களில் ஈடுபட்டிருந்தது. ஆனால், இதற்காகப் பொது வாக்கெடுப்பு நடத்தப்பட்டபோது மக்கள் ஏற்றுக்கொள்ளாததால் அந்நாடு சமூகத்தில் இணையவில்லை. 1979 ஆம் ஆண்டில் ஐரோப்பிய நாடாளுமன்றத்துக்கான முதலாவது நேரடியான மக்களாட்சித் தேர்தல் நடைபெற்றது.
போர்த்துக்கல், கிரேக்கம், எசுப்பானியா ஆகிய நாடுகள் 1980ல் இதில் இணைந்தன. 1985 ஆம் ஆண்டில், செஞ்சென் ஒப்பந்தம் ஏற்பட்டதைத் தொடர்ந்து, பெரும்பாலான உறுப்பு நாடுகளிடையே கடவுச்சீட்டு இல்லாமல் பயணம் செய்யத்தக்க வகையில் அவற்றின் எல்லைகள் திறந்துவிடப்பட்டன. 1986ல் ஐரோப்பியக் கொடி பயன்படத் தொடங்கியதுடன், தலைவர்கள் ஒற்றை ஐரோப்பியச் சட்டமூலம் (Single European Act) ஒன்றிலும் கையெழுத்திட்டனர்.
1990ல் சோவியத் ஒன்றியத்தின் வீழ்ச்சிக்குப் பின்னர் அதன் நட்பு நாடாக இருந்த கிழக்கு ஜேர்மனியும், ஒன்றிணைந்த ஜேர்மனியின் ஒரு பகுதியாக ஐரோப்பிய சமூகத்தில் இணைந்தது. ஐரோப்பிய சமூகத்தை கிழக்கு-மைய ஐரோப்பா நோக்கி விரிவாக்குவதை நோக்கமாகக் கொண்டு, அச் சமூகத்தின் உறுப்பு நாடுகளாக இணைவதற்கான தகுதிகளை வரையறுக்கும் கோப்பன்ஹேகன் கட்டளைவிதி (Copenhagen criteria) ஏற்றுக்கொள்ளப்பட்டது.
1993 நவம்பர் 1 ஆம் தேதி மாசுடிரிச் ஒப்பந்தம் செயல்படத் தொடங்கியபோது ஐரோப்பிய ஒன்றியம் முறைப்படி நிறுவப்பட்டது. 1995ல் ஆஸ்திரியா, சுவீடன், பின்லாந்து ஆகிய நாடுகள் புதிய ஐரோப்பிய ஒன்றியத்தில் சேர்ந்துகொண்டன. 2002 ஆம் ஆண்டில் 12 உறுப்பு நாடுகளில் அவற்றின் நாணயங்களுக்குப் பதிலாகப் புதிதாக உருவாக்கப்பட்ட யூரோ நாணயம் புழக்கத்துக்கு வந்தது. பின்னர் ஐரோ வலயம் 15 நாடுகளை உள்ளடக்கியதாக விரிவடைந்தது. 2004 ஆம் ஆண்டில் ஐரோப்பிய ஒன்றியத்தின் மிகப் பெரிய விரிவாக்கம் இடம் பெற்றது. அப்போது மால்ட்டா, சைப்பிரஸ், சுலோவீனியா, எஸ்தோனியா, லத்வியா, லித்துவேனியா, போலந்து, செக் குடியரசு, சிலோவாக்கியா, ஹங்கேரி ஆகிய 11 நாடுகள் இவ்வொன்றியத்தில் இணைந்தன.
புவியியல்
ஐரோப்பிய ஒன்றிய உறுப்பு நாடுகள் 4423147 km2 பரப்பளவை கொண்டன. ஐரோப்பிய ஒன்றியத்தின் மிகப்பெரிய மலைச் சிகரம் அல்ப்ஸ் மலைத்தொடரிலுள்ள மோண்ட் பிளாங்க் ஆகும். 4810.45 m கடல்மட்டத்திற்கு மேல்.
உறுப்பு நாடுகள்
ஐரோப்பிய ஒன்றியம் தற்போது 27 சுதந்திரமான, இறைமையுள்ள நாடுகளை உறுப்புநாடுகளாகக் கொண்டுள்ளது. இவை, ஆஸ்திரியா, பெல்ஜியம், பல்கேரியா, சைப்பிரஸ், செக் குடியரசு, டென்மார்க், எஸ்தோனியா, பின்லாந்து, பிரான்ஸ், ஜேர்மனி, கிரேக்கம், ஹங்கேரி, அயர்லாந்து, இத்தாலி, லத்வியா, லித்துவேனியா, லக்சம்பர்க், மால்ட்டா, நெதர்லாந்து, போலந்து, போர்த்துக்கல், ருமேனியா, சிலோவாக்கியா, சிலோவேனியா, எசுப்பானியா, சுவீடன் என்பவை. 27 உறுப்பு நாடுகளையும் சேர்த்து ஒட்டுமொத்த ஐரோப்பிய ஒன்றியத்தின் நிலப்பரப்பு ச.கி.மீ. ஆகும்.
மசிடோனியக் குடியரசு, துருக்கி ஆகிய இரு நாடுகளும் உறுப்பினர்களாகச் சேர்வதற்கான நியமனம் பெற்றுள்ளன. மேற்கு பால்க்கன் பகுதி நாடுகளான அல்பேனியா, பொசுனியா எர்செகோவினா, மொண்டெனேகுரோ, செர்பியா ஆகிய நாடுகளும் இவ்வமைப்பில் சேரும் தகுதியுள்ளவையாக ஏற்கப்பட்டுள்ளன. ஐரோப்பிய ஆணையம் கொசோவோவையும் தகுதியுள்ளதாகக் குறிப்பிட்டிருந்தும், ஐரோப்பிய ஒன்றிய உறுப்பு நாடுகள் அனைத்தும் இதனை ஒரு தனி நாடாக ஏற்றுக்கொள்ளாமையால் அதனைத் தகுதியுள்ள நாடுகள் பட்டியலில் சேர்க்கவில்லை.
மொழிகள்
ஐரோப்பிய ஒன்றியம் இருபத்து நான்கு மொழிகளை உத்தியோகபூர்வ மற்றும் வேலை மொழிகளாக கொண்டுள்ளது:: பல்கேரிய மொழி, குரோவாசிய மொழி, செக் மொழி, டேனிய மொழி, டச்சு மொழி, ஆங்கிலம், எசுத்தோனிய மொழி, பின்னிய மொழி, பிரான்சிய மொழி, இடாய்ச்சு மொழி, கிரேக்கம் (மொழி), அங்கேரிய மொழி, இத்தாலிய மொழி, ஐரிய மொழி, இலத்துவிய மொழி, இலித்துவானிய மொழி, மால்திய மொழி, போலிய மொழி, போர்த்துக்கேய மொழி, உருமானிய மொழி, சுலோவாக்கிய மொழி, சுலோவேனிய மொழி, எசுப்பானியம், மற்றும் சுவீடிய மொழி. முக்கியமான ஆவணங்கள் அனைத்து உத்தியோக பூர்வ மொழிகளுக்கும் மொழிபெயர்க்கப்படும். ஐரோப்பிய ஒன்றியத்தில் அதிகம் பேசப்படும் மொழி ஆகும். தாய்மொழியாக பேசுபவர்கள் மற்றும் இரண்டாம் மொழியாக பேசுபவர்கள் என்ற அனைவரையும் கணக்கில் எடுத்தால் ஐரோப்பிய ஒன்றியத்தில் ஆங்கிலம் பேசுவோரின் சதவிகிதம் 51% ஆகும். இடாய்ச்சு மொழி அதிகமாகவும் பரவலாகவும் தாய்மொழியாக பேசப்படும் மொழி ஆகும் (2006 இல் சுமார் 88.7 மில்லியன் மக்கள்). 56% சதவிகிதமான ஐரோப்பிய ஒன்றியமக்கள் தங்கள் தாய்மொழி தவிர்ந்த என்னொரு மொழியை பேசக்கூடிய திறமை வாய்ந்தவர்கள். யுராலிய மொழிக்குடும்பத்தை சார்ந்த அங்கேரியன், பின்னிஷ், எஸ்டோனியன் மொழிகளையும் ஆபிரிக்க-ஆசிய மொழிகுடும்பத்தை சார்ந்த மால்டீசையும் தவிர ஐரோப்பிய ஒன்றியத்தின் மிகவும் அதிகமான உத்தியோகபூர்வ மொழிகள் இந்திய-ஐரோப்பிய மொழிக்குடும்பத்தை சார்ந்தன. சிரில்லிக் எழுத்துக்கள் இல் எழுதப்படுகின்ற புல்கேரியன் மற்றும் கிரேக்க எழுத்துக்களில் எழுதப்படுகின்ற கிரேக்க மொழியையும் தவிர அதிகமான ஐரோப்பிய ஒன்றிய மொழிகள் இலத்தீன் எழுத்துக்களில் எழுதப்படுகின்றன.
ஐக்கிய இராச்சியம் வெளியேறல்
ஐக்கிய இராச்சியம், ஐரோப்பிய ஒன்றியத்தில் தொடர்ந்து நீடித்து இருப்பதா அல்லது வெளியேறுவதா என்பது குறித்து, சூன் 2016-இல் நடந்த பொதுசன வாக்கெடுப்பில், ஐரோப்பிய ஒன்றியத்திலிருந்து ஐக்கிய இராச்சியம் வெளிவேற வேண்டும் என விரும்பி பெரும்பாலன மக்கள் வாக்களித்தனர். ஐரோப்பிய ஒன்றியத்திலிருந்து விலக விரும்பாத ஐக்கிய இராச்சியத்தின் பிரதமர் டேவிட் கேமரன் பதவி விலக முன்வந்துள்ளார்.
வெளி இணைப்புக்கள்
பகுப்பு:பன்னாட்டு அமைப்புகள் பகுப்பு:பன்னாட்டுப் பெருநாடுகள் பகுப்பு:மேற்கோள் வழு-ref குறிச்சொல்லுக்கு உரையில்லாதவை
மெட்வே
மெட்வே (Medway) என்பது தென்கிழக்கு இங்கிலாந்தில் கென்ட் மாவட்டத்தில் உள்ள ஒரு பேரூராட்சி ஆகும். இது கென்ட் மாவட்டத்தின் எல்லைக்குள் இருந்தாலும், சுய ஆட்சியில் இயங்குகிறது.
உரோச்சட்டர் தேவாலயம்
கி.பி.604 இல் கட்டப்பட்ட உரோச்சட்டர் தேவாலயம், இங்கிலாந்தின் இரண்டாவது பழமை வாய்ந்த தேவாலயம் ஆகும். ஆங்கிலத்தில் மிகப் பழமையான டெஃடுசு ரோஃப்பின்சசு என்ற சுவடு 12 ஆம் நூற்றாண்டில் இங்குதான் எழுதப்பட்டது.
உரோச்சட்டர் கோட்டை
கி.பி. 1088 இல் கட்டப்பட்ட உரோச்சட்டர் கோட்டை இங்கிலாந்தின் மிகவும் உயரமான நார்மன் அரண் ஆகும்.
அப்னர் கோட்டை
முதலாம் எலிசபத்து இராணியின் கட்டளையால் கி.பி. 1559 இல் அப்னர் கோட்டை கட்டப்பட்டது.
அம்கெர்ச்ட் கோட்டை
கி.பி. 1667 மெட்வே மற்றும் சாத்தம் கப்பற்பட்டறை மீதான டச்சுத் தாக்குதலுக்குப் பின்னர், சாத்தம் கப்பற்பட்டறையின் மீதான தரைவழித் தாக்குதல்களை எதிர்கொள்ளும் நோக்கில் அம்கெர்ச்ட் கோட்டை கட்டப்பட்டது.
கிழக்குவாயில் வீடு
கி.பி. 1590 ல் சாத்தம் கப்பற்பட்டறையில் இயங்கிவந்த துணைநிலைப் படை அதிகாரிகளின் கீழ் இயங்கிய எழுத்தர்களால் (Clerk of the Cheque) கட்டப்பட்டது. சார்லஸ் டிக்கின்ஸ் அவர்களால் எழுதப்பட்ட பிக்விக் பேப்பர்கள் என்ற புதினத்திலும் இவ்விடம் பற்றி குறிப்பிடப்பட்டுள்ளது.
குயில்ட்கால்
கி.பி. 1687 இல் கட்டப்பட்ட குயில்ட்கால் உள்ளாட்சிக் கட்டடம், தற்போது மெட்வேயின் அருங்காட்சியகமாகத் திகழ்கிறது.
வில்லியம் ஆடம்சு
வில்லியம் ஆடம்சு (மாலுமி) என்பவர் ஜப்பானை முதன் முதலில் சென்றடைந்த இங்கிலாந்து நாட்டவர் ஆவார். இவர் இங்கிலாந்தின் கென்ட் மாவட்டத்தில், சில்லிங்காம் என்ற சிற்றூரில் பிறந்தார்.
சார்லஸ் டிக்கின்ஸ்
சார்லஸ் டிக்கின்ஸ் விக்டோரியா காலத்தைச் சேர்ந்த மிகவும் புகழ் பெற்ற ஆங்கிலப் புதின எழுத்தாளர்களில் ஒருவரும், தீவிரமான சமூகப் பரப்புரையாளரும் ஆவார்.
குர்பச்சன் சிங் தலிப்
சர்தார் குர்பச்சன் சிங் தலிப் (1911-1986) என்பவர் சீக்கிய வரலாற்று அறிஞர் மற்றும் நூலாசிரியர் ஆவார். பஞ்சாப் சங்ரூர் மாவட்டத்தில் மூனக் என்னும் ஊரில் பிறந்தார். 1985 இல் பத்ம பூசண் விருது பெற்றவர். இலாகூரில் சீக் தேசியக் கல்லுரியில் பேராசிரியராகவும் பனாரசு இந்து பல்கலைக் கழகத்தில் சீக்கிய மத ஆராய்ச்சி குருநானக் இருக்கை என்ற பதவியிலும் இருந்தார். புது தில்லி வரலாற்று ஆராய்ச்சி இந்தியக் கவுன்சிலின் மதிப்புறு உறுப்பினராகவும் இருந்தார்.
மேற்கோள்
பகுப்பு:சீக்கியர்கள் பகுப்பு:பத்ம பூசண் விருது பெற்றவர்கள் பகுப்பு:1911 பிறப்புகள் பகுப்பு:1986 இறப்புகள்
கொடுவாய்
கொடுவாய் தமிழ்நாட்டின் திருப்பூர் மாவட்டத்தில் தாராபுரம் - திருப்பூர் நெடுஞ்சாலையில் அமைந்துள்ள ஒரு நகரம் ஆகும். இங்கு கொடுவாய் பெரியபெருமாள் கோயில், கொடுவாய் நாகேஸ்வரர் சுவாமி திருக்கோவில் புகழ்பெற்ற கோவில்கள் உள்ளன. கொடுவாயில் அரசு உயர்நிலைப் பள்ளியும் உள்ளது.
இது திருப்பூர் தெற்கு வட்டம், பொங்கலூர் ஊராட்சி ஒன்றியம் மற்றும் எஸ். அவிவனாசிபாளையம் ஊராட்சியின் கீழ் வருகிறது.
மேற்கோள்கள்
பகுப்பு:திருப்பூர் மாவட்டத்திலுள்ள கிராமங்கள்
2018 குளிர்கால ஒலிம்பிக் போட்டிகள்
2018 குளிர்கால ஒலிம்பிக் போட்டிகள் அல்லது 23 வது குளிர்கால ஒலிம்பிக் விளையாட்டுப் போட்டிகள் தென்கொரியாவின் பியான்சங் நகரில் நடக்கிறது.பங்குபெறும் நாடுகள் 95 அணிகள் தற்போது வரை ஒலிம்பிக் போட்டிகளில் பங்குபெற தகுதிபெற்றுள்ளன. எக்குவடோர், மலேசியா, நைஜீரியா, சிங்கப்பூர், உள்ளிட்ட ஆறு நாடுகள் முதன்முதலாக பங்குபெறுகின்றன.
ஏலங்கேட்பு
2010 மற்றும் 2014 ஆகிய இரண்டு குளிர்கால ஒலிம்பிக் இரண்டையும் நடத்த பியாங்சங் முயற்சியை மேற்கொண்டது, ஆனால்  கடைசி சுற்றுகளில் தோல்வியடைந்தது.
சான்றுகள்
பகுப்பு:குளிர்கால ஒலிம்பிக் விளையாட்டுக்கள்
ஜார்ஜ் ஃபுல்லர்
வெளி இணைப்பு
ஜார்ஜ் ஃபுல்லர் விபரக்குறிப்பு. கடைசியாகப் பார்க்கப்பட்ட திகதி நவம்பர் 10 2011.
சட்டி பனியன் கும்பல்
சட்டி பனியன் கும்பல் (Chaddi Banian Gang) என்பது இந்தியாவின் பஞ்சாப் மாநிலம் உட்பட பலபகுதிகளில் காணப்பட்ட ஏதோசில நபர்கள் ஒன்றுசேர்ந்து உருவான குற்றவியல் கும்பலைக் குறிக்கிறது. கச்சா பனியன் கும்பல் என்ற பெயராலும் இக்கும்பல் அழைக்கப்படுகிறது. இக்கும்பல் உள்ளாடைகள் மட்டுமே அணிந்து கொண்டு தாக்குதல் நிகழ்த்தக் கூடிய தீவிரவாத அமைப்பைச் சேர்ந்த கும்பலாகும். சட்டி, பனியன் என்று உள்ளூர் மொழியிலும், உள்காற்சட்டை (underwear) மற்றும் பனியன் (baniyan) என்று ஆங்கிலத்திலும் அழைக்கப்படும் இவற்றை உள்ளாடைகள் என்ற பொதுப் பெயரால் அழைக்கின்றனர
தாக்குதல்
சில சந்தர்ப்பங்களில் வாடகை வாகனங்களை எடுத்துக் கொண்டும் கொள்ளைக்கு இவர்கள் சென்றுள்ளனர். சில கோவில்களையும் இக்கும்பல் கொள்ளையடித்ததாக சந்தேகிக்கப்படுகிறது.
சம்பவங்கள்
1999 ஆம் ஆண்டு முதல் இவர்களின் அட்டூழியம் தொடர்பான செய்திகள் பதிவு செய்யப்பட்டுள்ளன. உத்தரகாண்ட், உத்தரப் பிரதேசம், மத்தியப் பிரதேசம், இராசத்தான் மற்றும் ஆந்திரப் பிரதேசம் முதலிய மாநிலங்களிலும் இவர்களுடைய கைவரிசைகள் நிகழ்ந்துள்ளன.
கைதுகள்
அபூர்வமாக இக்கும்பலைச் சேர்ந்தவர்கள் பிடிபடுவதுண்டு. அவர்கள் யாவரும் நாடோடிகள் என்று நம்பப்படுகிறது. போரிவாலியில் காவல் துறையினர் ஊடுருவி ஒருமுறை சட்டி பனியன் கும்பலை கைது செய்துள்ளனர்.
எம். கே. இந்திரா
மாலூரு கிருஷ்ணராவ் இந்திரா (Malooru Krishnarao Indira) (5 சனவரி 1917-15 மார்ச் 1994) இவர் கன்னட மொழியில் நன்கு அறியப்பட்ட இந்திய புதின ஆசிரியராவார். இவர் பல்வேறு மதிப்புமிக்க விருதுகளை வென்ற 'பனியம்மா' போன்ற புதினங்களை எழுதியுள்ளார். இவர் தனது நாற்பத்தைந்து வயதில் புதினங்களை எழுதத் தொடங்கினார். இவரது சில புதினங்கள் திரைப்படங்களாக உருவாக்கப்பட்டுள்ளன.
ஆரம்ப கால வாழ்க்கை
பிரித்தானிய இந்தியாவின் முந்தைய மைசூர் இராச்சியத்தில் தீர்த்தஹள்ளியில் வளமான விவசாயியான டி.சூர்யநாராயண ராவ் மற்றும் பனசங்கரம்மா என்பவருக்கும் 1917 சனவரி 5 ஆம் தேதி இந்திரா பிறந்தார். இவரது சொந்த கிராமம் சிக்மகளூர் மாவட்டத்தில் நரசிம்மராஜபுரா என்பதாகும். எம். கிருஷ்ணா ராவ் உடன் பன்னிரெண்டாவது வயதில் திருமணம் செய்து கொள்வதற்கு முன்பு இவரது முறையான கல்வி ஏழு ஆண்டுகள் நீடித்தது. கன்னட கவிதைகளைப் படித்த இவருக்கு இந்தி இலக்கியம் குறித்த நல்ல அறிவும் இருந்தது. தனது ஒரு புத்தகத்தில் கூறியது போல இந்திரா புகழ்பெற்ற எழுத்தாளர் திரிவேணியை மண்டியாவில் இருந்தபோது சந்தித்தார். திரிவேணி இவரது எழுத்துத் திறனைப் பாராட்டினார், இது கதைகள் மற்றும் புதினங்களை எழுதவும் அச்சு ஊடகங்களில் வெளியிடவும் தூண்டியது. நாற்பத்தைந்து வயதில் தாமதமாக புதினங்கள் எழுதத் தொடங்கினார். இவர் தனது 77 வயதில் இறந்தார். எம்.கே.இந்திரா புகழ்பெற்ற பத்திரிகையாளர் சூபானாவின் டி.எஸ்.ஆர் எனப் புகழ் பெற்ற டி.எஸ்.ராமச்சந்திர ராவின் இளைய சகோதரியாவார்.
தொழில்
இந்திராவின் முதல் வெளியிடப்பட்ட புதினம் 'துங்கபத்ரா' என்பதாகும். இது 1963 இல் வெளியிடப்பட்டது. இதைத் தொடர்ந்து 'சதானந்தா' (1965), 'கெஜ்ஜே பூஜே' (1966) மற்றும் 'நவரத்னா' (1967) போன்ற பிற புதினங்களும் படங்களாக வெளிவந்தன. 'கெஜ்ஜே பூஜே' என்ற இவரது ஒரு புதினம்1969 ஆம் ஆண்டில் இயக்குனர் புட்டண்ணா கனகலின் இயக்கத்தில் ஒரு படமாக உருவாக்கப்பட்டது. 1976 ஆம் ஆண்டில் வெளியான 'பனியம்மா' இவரது மிகவும் பிரபலமான படைப்பாகும். 'பனியம்மா' என்பது ஒரு குழந்தை விதவையின் வாழ்க்கையை அடிப்படையாகக் கொண்ட ஒரு புதினமாகும். இந்திரா தனது குழந்தை பருவத்தில் அறிந்த ஒரு விதவையின் நிஜ வாழ்க்கை கதை இது. விதவை இந்திராவின் தாயிடம் விவரித்தபோது இந்திரா இக்கதையைக் கேட்டார். இந்த புதினம் பெண்ணியம் தொடர்பான பல புத்தகங்களில் விவாதத்திற்குரிய விஷயமாக இருந்து வருகிறது. ]பனியம்மா]வை இயக்குனர் பிரேமா கரந்த் ஒரு படமாக உருவாக்கினார். மேலும் இந்த படம் பல சர்வதேச விருதுகளை வென்றது. இந்திராவின் மற்ற புதினங்களான 'கெஜ்ஜே பூஜே', 'பூர்வபரா' போன்றவையும் படமாக்கப்பட்டுள்ளது. இந்திரா நாற்பது புதினங்களை எழுதியுள்ளார்.
இந்திராவின் புதினங்களான, 'துங்கபத்ரா', 'சதானந்தா', 'நவரத்னா' மற்றும் 'பனியம்மா' ஆகியவை கன்னட சாகித்ய அகாடமி விருதுகளை வென்றுள்ளது. இந்த ஆண்டு விருது ஆண்டின் சிறந்த கன்னட இலக்கியங்களுக்கு வழங்கப்படுகிறது. இலக்கியத்திற்கான இவரது பங்களிப்பைக் கருத்தில் கொண்டு, இந்திராவின் பெயரில் ஒரு விருது அமைக்கப்பட்டு சிறந்த பெண் எழுத்தாளர்களுக்கு வழங்கப்படுகிறது. தேஜஸ்வினி நிரஞ்சனா, என்பவர் 'பனியம்மா'வை ஆங்கிலத்தில் மொழிபெயர்த்துள்ளார். மேலும் இந்த மொழிபெயர்ப்பு அவருக்கு சாகித்ய அகாதமி விருதையும் மேலும் பல விருதுகளையும் வென்றுள்ளது.
வெளி இணைப்புகள்
பகுப்பு:கன்னட மக்கள் பகுப்பு:சிவமொக்கா மாவட்ட நபர்கள் பகுப்பு:1994 இறப்புகள் பகுப்பு:1917 பிறப்புகள் பகுப்பு:கன்னட எழுத்தாளர்கள்
புவான்கரே (கிண்ணக்குழி)
புவான்கரே (Poincaré crater) என்பது சந்திரனின் மேற்பரப்பிலுள்ள கிண்ணக்குழி வடிவிலான ஒரு விண்கல் வீழ் பள்ளமாகும். நிலவின் தெற்கு அரைக்கோளத்தில் பூமியை நோக்காத நிலவின் மறு பக்கத்தில் இப்பள்ளம் காணப்படுகிறது. அடுத்தடுத்த தாக்கங்களால் பெரும்பான்மையான கிண்ணக்குழி அதிகமாக அரிக்கப்பட்டு அதன் அசலான வெளிவிளிம்பு மேற்கு திசையில் கரடுமுரடான எச்சசொச்சங்களுடன் உருக்குலைந்துள்ளது.
முற்றிலும் தேய்ந்து மெலிந்துள்ள கிழக்கு அரைக்கோளத்தின் உட்பரப்பு  எரி கற்குழம்பு பாய்ந்து  மீண்டும் மறுசீராக்கம் செய்யப்பட்டது போல் காணப்படுகிறது. இந்தத் தரைப்பகுதி அதைச்சூழ்ந்துள்ள நிலப்பகுதியைக் காட்டிலும் கருமையான நிறத்துடன்  குறைவான வெண் எகிர்சிதறல் பண்புடன் காணப்படுகிறது. மேலும், இத்தரையின் கிழக்குப் பகுதிக்கு குறுக்காக ஒரு மேடு பள்ளத் தொடரை கீழ்புற வடக்கு – தெற்கில் உருவாக்கியுள்ளது.
புவான்கரே பள்ளத்தின் சுற்றளவு முழுவதும் குறிப்பிடத்தக்க கிண்ணக்குழிகள் இதை அடையாளம் காட்டுகின்றன. வடக்கில் ஆப்மான் பள்ளமும் கிழக்கில் அப்பே மற்றும் எச்சு பள்ளமும் இதைச் சூழ்ந்துள்ளன. நேரடியான மேற்கு திசையில் புவான்கரே பள்ளத்தின் பரிமானங்களுக்கு இணையாக சுவரால் சூழப்பட்ட பிளாங்கு பள்ளம் உள்ளது. நிலவில் உள்ள இவ்விரண்டு பள்ளங்களும் போதுமான அளவுக்கு பெரிய அளவினதாகவும் நிலவின் நோக்கு முகத்தில் லூனார் மேர் எனப்படும் சிறிய இருட்டுப் பகுதிகளைக் கொண்டனவாகவும் உள்ளன.
செயற்கைக்கோள் பள்ளங்கள்
சந்திரனின் வரைபடங்கள் மீது விண்கல் வீழ் பள்ளத்தின் மையப் பகுதியில் அப்பே பள்ளத்திற்கு அருகில் புள்ளிகள் வைத்து மாநாட்டின் மூலம் இந்த அம்சங்கள் அடையாளம் காணப்பட்டன.
உசாத்துணைகள்
பகுப்பு:விண்கல் வீழ் பள்ளங்கள் பகுப்பு:நிலா
தெல்லன அள்ளி
தெல்லன அள்ளி (Thellanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643256. இந்த ஊரானது திண்டல் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பாலக்கோட்டில் இருந்து 20 கிலோ மீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 513, மொத்த மக்கள் தொகைகள் 1,992 ஆகும். இதில் 1,040 ஆண்களும், 952 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
நெசியா
நெசியா என்பது அரணைக் குடும்பத்தில் உள்ள பல்லிகள், பேரினமாகும். இந்தப் பேரினத்தில் காணப்படும் இலங்கையில் மட்டுமே காணப்படும் அகணிய உயிரிகள் ஆகும். நெசியா பேரினத்தில் உள்ள சிற்றினங்கள் பொதுவாகப் பாம்பு அரணைகள் என்று அழைக்கப்படுகின்றன.
சிற்றினங்கள்
பின்வரும் ஒன்பது சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன:
பின் குறிப்பு: அடைப்புக்குறிக்குள் உள்ள இருசொல் ஆசிரிய பெயர் இந்த இனம் முதலில் நெசியாவைத் தவிர வேறு ஒரு பேரினத்தில் விவரிக்கப்பட்டது என்பதைக் குறிக்கிறது.
மேலும் படிக்க
பகுப்பு:இலங்கை ஊர்வன
தமிழ்த் திரைப்படங்களின் பட்டியல், 1985
1985 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
பகுப்பு:தமிழ்த் திரைப்படங்களின் பட்டியல்கள் பகுப்பு:1985 தமிழ்த் திரைப்படங்கள்
பெப்ரவரி 2014
பெப்ரவரி 2014 (February 2014), 2014 ஆம் ஆண்டின் இரண்டாவது மாதமாகும். இம்மாதம் ஒரு சனிக்கிழமை ஆரம்பித்து 28 நாட்களின் பின்னர் ஒரு வெள்ளிக்கிழமை முடிவடைந்தது. தமிழ் நாட்காட்டியின் படி மாசி மாதம் பெப்ரவரி 13, வியாழக்கிழமை தொடங்கி, மார்ச் 14 வெள்ளிக்கிழமை முடிவடைந்தது.இசுலாமிய நாட்காட்டியின் படி கிஞ்சுரா 1435ம் ஆண்டின் ரபி உல் ஆகிர் மாதம் பெப்ரவரி 1, சனிக்கிழமை தொடங்கி, மார்ச் 1 ,சனிக்கிழமை முடிவடைந்தது.
இறப்புகள்
பகுப்பு:2014
யோக முத்திரைகள்
யோக முத்திரைகள் என்பது இந்திய யோகக் கலையில் ஒரு பாகமாகும். யோக முத்ரா என்று சமஸ்கிருத மொழியில் கூறுகிறார்கள். முத்ரா என்ற சொல்லுக்கு இறைவழிபாட்டின்போது விரல்களை குறிப்பிட்ட வகையாக வைத்துக் கொள்ளும் முறை என்ற பொருளாகும். இந்த சொல்லிருந்து தோன்றியது.
இந்த முத்திரை பயிற்சிக்கு கை விரல்களே மூலதனமாகும். இம்முத்திரைகள் பற்றி தன்வந்திரி தன்னுடைய தன்வந்திரி வைத்தியம் 1000 என்ற நூலில் குறிப்பிட்டுள்ளார்.
யோக முத்திரைகள் செய்வதற்கு தூய்மையும், அமைதியும் நிறைந்த இடத்தில் உடலை தளர்த்தி இரண்டு கைகளையும் முழங்கால் மீது தளர்வாக வைத்து யோக முத்திரைகளை பிடிக்க வேண்டுமென தன்வந்திரி குறிப்பிடுகிறார்.
யோக முத்திரைகள்
மோகினி முத்திரை, சோபினி முத்திரை, திருவினி முத்திரை, யோனி முத்திரை, அபான முத்திரை, சுவகரண முத்திரை முதலிய ஆறு முத்திரைகளையும் "சித்தியுள்ள முத்திரைகள் ஆறு" என்கிறார் தன்வந்திரி.
முத்திரை வகைகள்
என பலவகையான யோக முத்திரைகள் யோக கலையில் உள்ளன.
இம்முத்திரைகளை தியானத்தின் போது பயன்படுத்தி ஞானம், உடல் பலம் ஆகியவற்றை பெருவதற்காக பயன்படுத்துகின்றார்கள்.
பகுப்பு:யோக முத்திரைகள்
சைவ பரிபாஷை
கருவிநூல்
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சைவ சமய நூல்கள்
பெரியஞபலழரம் கிராமம் பிடாரி செல்லியம்மன் கோயில்
பெரியஞபலழரம் கிராமம் பிடாரி செல்லியம்மன் கோயில் தமிழ்நாட்டில் திருவள்ளூர் மாவட்டம், பெரியஞபலழரம் கிராமம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாழக்குடி பூமிகாவலபெருமாள் கோயில்
தாழக்குடி பூமிகாவலபெருமாள் கோயில் தமிழ்நாட்டில் கன்னியாகுமரி மாவட்டம், தாழக்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் எம். பெருமாள், சரஸ்வதி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. [[தை மாதம்]] முக்கிய திருவிழா நடைபெறுகிறது. புரட்டாசி மாதம் திருவிழா நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாலாம்பிகை நடராசா
வாழ்க்கைச் சுருக்கம்
பாலாம்பிகை இலங்கையின் கிழக்கு மாகாணத்தில் மட்டக்களப்பில் பிறந்தவர். மதுரை சீதாராம் என்பவரைக் குருவாகக் கொன்டு வீணையும் வாய்ப்பாட்டையும் முறையாகக் கற்றவர். இவரது கணவர் செல்லப்பா நடராசா பிரதமர் பணிமனையில் இலங்கை நிருவாக சேவை அலுவலராகப் பணியாற்றியவர்.
நாடகங்கள் எழுதல்
தனது இசை அறிவைப் பயன்படுத்தி இலங்கை வானொலியில் பல இசை நாடகங்களை எழுதினார். சினோவைட் கதையை வெண்பனியாளும் ஏழு குள்ளர்களும் என்ற தலைப்பில் நாட்டிய நாடகமாக எழுதினார். இந்த நாடகம் மேடை நாடகமாகவும் பல இடங்களில் மேடையேறியது. இலங்கை வானொலியில் வில்லிப்பாட்டு, இசைச்சித்திரம், அறநெறி, உரைச்சித்திரம் எனப் பல நிகழ்ச்சிகளில் பங்கேற்றுள்ளார்.
டொக்டர் ரஞ்சிதம் என்ற துப்பறியும் நாடகத்தை கிருஷ்ணர் என்ற புனைப்பெயரில் எழுதினார். பல நாட்டிய ஆசிரியர்களுக்கு நாட்டிய நாடகங்களை எழுதிக் கொடுத்துள்ளார். இவர் எழுதிய வானொலி நாடகங்களின் தொகுப்பு நூலாகவும் வெளியிடப்பட்டது.
தொலைக்காட்சியில்
இலங்கைத் தொலைக்காட்சியில் இவர் எழுதி இயக்கிய மீராப்பிரபு என்ற என்ற நாடகம் 1984 ஆம் ஆண்டில் ஒளிபரப்பானது.
மேற்கோள்கள்
பகுப்பு:ஈழத்து எழுத்தாளர்கள் பகுப்பு:மட்டக்களப்பு மாவட்ட நபர்கள் பகுப்பு:2012 இறப்புகள் பகுப்பு:ஈழத்துக் கலைஞர்கள் பகுப்பு:ஈழத்து வானொலிக் கலைஞர்கள் பகுப்பு:ஈழத்து நாடகாசிரியர்கள் பகுப்பு:தமிழ் வானொலி நாடகக் கலைஞர்கள் பகுப்பு:இலங்கை வீணை இசைக்கலைஞர்கள் பகுப்பு:ஈழத்துக் கருநாடக இசைக் கலைஞர்கள் பகுப்பு:இலங்கைத் தமிழ்ப் பெண் எழுத்தாளர்கள்
பெரிலியம் ஆக்சலேட்டு
பெரிலியம் ஆக்சலேட்டு (Beryllium oxalate) என்பது C2BeO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரிலியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. பெரிலியம் ஆக்சலேட்டு நீரில் கரையும். படிக நீரேற்றுகளாகவும் உருவாகும். நிறமற்ற படிகங்களாகக் காணப்படும். வெப்பச் சிதைவின் மூலமாக தூய்மையான பெரிலியம் ஆக்சைடு தயாரிக்க இது பயன்படுகிறது.
தயாரிப்பு
பெரிலியம் ஐதராக்சைடுடன் ஆக்சாலிக் அமிலத்தை நேரடியாகச் சேர்த்து வினைக்கு உட்படுத்துவதன் மூலமாக பெரிலியம் ஆக்சலேட்டு தயாரிக்கப்படுகிறது.:
வேதிப் பண்புகள்
பெரிலியம் ஆக்சலேட்டின் படிக நீரேற்றுகளை சூடாக்கினால் நீர் இழப்பு ஏற்படுகிறது.
மேற்கோள்கள்
பகுப்பு:பெரிலியம் சேர்மங்கள் பகுப்பு:ஆக்சலேட்டுகள்
எஸ். செவல்பட்டி ஊராட்சி
'''எஸ். செவல்பட்டி ஊராட்சி' (S. sevalpatti Gram Panchayat''), தமிழ்நாட்டின் சிவகங்கை மாவட்டத்தில் உள்ள சிங்கம்புனரி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 894 ஆகும். இவர்களில் பெண்கள் 476 பேரும் ஆண்கள் 418 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பேர்சி ஃபிரான்சிசு
பேர்சி ஃபிரான்சிசு  ( Percy Francis , பிறப்பு: மே 6, 1875, இறப்பு: செப்டம்பர் 8 1964), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1901-1902 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பேர்சி ஃபிரான்சிசு - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 10 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1875 பிறப்புகள் பகுப்பு:1964 இறப்புகள்
வன்னிகோனேந்தல் ஊராட்சி
வன்னிகோனேந்தல் ஊராட்சி (Vannikonendal Gram Panchayat), தமிழ்நாட்டின் திருநெல்வேலி மாவட்டத்தில் உள்ள மேலநீலதநல்லூர் வட்டாரத்தில் அமைந்துள்ளது. இந்த ஊராட்சி, சங்கரன்கோவில் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6710 ஆகும். இவர்களில் பெண்கள் 3423 பேரும் ஆண்கள் 3287 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அர்பைல் சிவராம் கெப்பர்
அர்பைல் சிவராம் கெப்பர் (Arbail Shivaram Hebbar) என்பவர் இந்திய அரசியல்வாதியும் கருநாடக சட்டமன்ற உறுப்பினரும் ஆவார். கெப்பர் 2018ஆம் ஆண்டில் நடைபெற்ற கர்நாடகா சட்டமன்றத் தேர்தலில் எல்லப்பூர் சட்டமன்றத் தொகுதியில் காங்கிரசு கட்சியின் வேட்பாளராகப் போட்டியிட்டு கர்நாடக சட்டமன்றத்திற்குத் தேர்ந்தெடுக்கப்பட்டார். ஆனால் 2019-ல் பாரதிய ஜனதா கட்சிக்கு மாறினார். பின்னர் 2019 திசம்பரில் நடைபெற்ற இடைத்தேர்தலில் இதே தொகுதியில் போட்டியிட்டு வெற்றி பெற்றார்.
மதுரை முத்து (மேயர்)
மதுரை முத்து (1915-1984) ஒரு தமிழக அரசியல்வாதி; மதுரை மாநகராட்சியின் முதல் மேயராகப் பணியாற்றினார்.
அரசியல் வாழ்க்கை
மதுரை முத்து தொடக்கக் காலத்தில் மதுரை ஹார்வி மில்லில் தொழிலாளியாக இருந்தார். திராவிட முன்னேற்றக் கழக கட்சியில் தீவிரமாகப் பங்கு கொண்டதால், ஆலை நிர்வாகம், அவரைப் பணி நீக்கம் செய்தது. பின் அதே ஆலையின் எதிரே தேநீர் கடை நடத்திக் கொண்டே கட்சிப் பணியாற்றினார். முத்து சுயமரியாதை மற்றும் பகுத்தறிவுச் சிந்தனை கொண்டவர்
அர்பைல் சிவராம் கெப்பர்
ஆரம்ப கால வாழ்க்கை
கெப்பர் இந்தியாவின் கருநாடக மாநிலத்தில் வடகன்னட மாவட்டத்தில் கங்காவதி ஆற்றின் கரையில் உள்ள சிவகர் என்ற சிறிய கிராமத்தில் பிறந்து வளர்ந்தார்.
அரசியல்
1983ஆம் ஆண்டில், கெப்பர் எல்லப்பூர் மாநில வேளாண் விளைபொருள் சந்தைக் குழுவின் தலைவராகத் தேர்ந்தெடுக்கப்பட்டார். இது பொது வாழ்க்கைக்கு இவரது முதல் நுழைவு ஆகும். 2008ஆம் ஆண்டு, எல்லப்பூர்-முண்ட்கோட் சட்டமன்றத் தேர்தலில் வி. எஸ். பாட்டீலுக்கு எதிராகக் காங்கிரசு வேட்பாளராகப் போட்டியிட்டார்; ஆனால் தோல்வியடைந்தார். 2013ஆம் ஆண்டு நடைபெற்ற கருநாடக சட்டமன்றத் தேர்தலில் எல்லப்பூர் தொகுதியில் காங்கிரசு வேட்பாளராகப் போட்டியிட்டு வெற்றி பெற்றார். மீண்டும் 2018ஆம் ஆண்டு நடைபெற்ற தேர்தலிலும் இதே தொகுதியில் போட்டியிட்டு வெற்றி பெற்றார். காங்கிரசு சார்பில் வெற்றி பெற்ற இவர், பாஜக அரசிற்கு ஆதரவு வழங்கிய விவகாரத்தினால் தகுதி நீக்கம் செய்யப்பட்டதால் எல்லப்ப்பூர் தொகுதிக்கு 2019ஆம் ஆண்டு திசம்பர் மாதம் நடைபெற்ற இடைத்தேர்தல் நடைபெற்றது. இதில் இவர், பாரதிய ஜனதா கட்சியின் வேட்பாளராகப் போட்டியிட்டு வெற்றி பெற்று மீண்டும் சட்டமன்ற உறுப்பினர் ஆனார். பிப்ரவரி 6, 2020 முதல் கர்நாடக தொழிலாளர் துறை அமைச்சராகவும் உள்ளார்.
மேற்கோள்கள்
பகுப்பு:வாழும் நபர்கள் பகுப்பு:1957 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:கர்நாடக அரசியல்வாதிகள்
மதுரை முத்து (மேயர்)
அ.இ.அ.தி.மு.க.வில்
1972-இல் திண்டுக்கல் நாடாளுமன்ற இடைத்தேர்தலில் அனைத்திந்திய அண்ணா திராவிட முன்னேற்றக் கழகம் (அஇஅதிமுக) பெரும் வெற்றி பெற்றது. திராவிட முன்னேற்றக் கழகத்தின் (திமுக) தலைவர் மு. கருணாநிதி “மதுரை மாவட்ட திராவிட முன்னேற்றக் கழகத் தலைமை, வேட்பாளர் தேர்வில் தவறு செய்து விட்டது” என்றதால், மதுரை மாவட்ட திமுகத் செயலாளரான மதுரை முத்துவுக்குக் கருணாநிதியோடு பிணக்கு ஏற்பட்டது. முத்து திமுகவில் இருந்து விலகி, அஇஅதிமுக தலைவர் எம்.ஜி.ஆரை சந்தித்து அக்கட்சியில் இணைந்தார்.
மீண்டும் தி.மு.க.வில்
பின்னர் இலங்கைப் பிரச்னையில் எம்.ஜி.ஆருடன் கருத்து வேறுபாடு ஏற்பட்டதால், அனைத்திந்திய அண்ணா திராவிட முன்னேற்றக் கழகத்திலிருந்து விலகி, இலங்கைத் தமிழர்களுக்கு ஆதரவாக, மீண்டும் திராவிட முன்னேற்ற கழகத்தில் இணைந்தார்.
நினைவுச் சின்னங்கள்
மதுரை முத்துவை நினைவு கூரும் வகையில், மதுரையில் ஒரு மேம்பாலத்திற்கு முத்து மேம்பாலம் எனப் பெயரிட்டு மதுரை மாநகராட்சி மரியாதை செய்தது.
குடும்பம்
இவர் மனைவி பெயர் இரஞ்சிதம்.
வெளி இணைப்புகள்
பகுப்பு:தமிழக அரசியல்வாதிகள் பகுப்பு:மதுரை மக்கள் பகுப்பு:1915 பிறப்புகள் பகுப்பு:1984 இறப்புகள் பகுப்பு:மதுரை மேயர்கள் பகுப்பு:மதுரை அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
அணைக்கட்டு (சட்டமன்றத் தொகுதி)
அணைக்கட்டு சட்டமன்றத் தொகுதி, இந்தியாவின், தமிழ்நாடு மாநிலத்தில் வேலூர் மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 44. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று. இது வேலூர் மக்களவைத் தொகுதியுள் அடங்குகிறது. காட்பாடி, ஆம்பூர், வேலூர்,வாணியம்பாடி, திருப்பத்தூர், போளூர் ஆகிய சட்டமன்றத் தொகுதிகள் இதன் எல்லைகளாக அமைந்துள்ளன. தமிழில் ஆனையை கட்டி என்பது ஆங்கிலேயர் காலத்தில் அணைக்கட்டு என மருவியது.
2021 தமிழ்நாடு சட்டமன்றத் தேர்தலில் இத்தொகுதியில் மொத்தம் 2 லட்சத்து 53,376 வாக்காளர்கள் உள்ளனர். இதில் ஆண்கள் 1,22,955,பெண்கள் 1,30,344, மூன்றாம் பாலினம் 37 பேர் உள்ளனர். இந்த தொகுதியில் வன்னியர் (40%), யாதவர்கள், ஆதிதிராவிடர் மற்றும் முதலியார் சமூகத்தினரும் பரவலாக உள்ளனர். அணைக்கட்டு ஒன்றியத்துக்கு உட்பட்ட குருமலை, பீஞ்சமந்தை, பலாம்பட்டு ஊராட்சியில் 10 ஆயிரத்துக்கும் மேற்பட்ட மலைவாழ் மக்கள் வசிக்கின்றனர்.
இத்தொகுதியில் பள்ளிகொண்டா பேரூராட்சி, கருகம்பத்தூர் வேலூர் மாநகராட்சியில் உள்ள பலவன்சாத்து அரியூர், விருப்பாச்சிபுரம் பாகாயம் பகுதிகள் மற்றும் பென்னாத்தூர் ஒடுக்கத்தூர் (பேரூராட்சிகள்) இந்த தொகுதியில் அடங்கியுள்ளன.
தொகுதியில் அடங்கியுள்ள பகுதிக‌ள்
வேலூர் வட்டம் (பகுதி) கந்தனேரி, கழனிப்பாக்கம், இறையன்காடு, ஒக்கனாபுரம், விரிஞ்சிபுரம், செதுவாலை, சத்தியமங்கலம், பொய்கை, அன்பூணி, மேல்மொணவூர், கீழ்மொணவூர், சதுப்பேரி, சிருகாஞ்சி, செம்பேடு, அப்துல்லாபுரம், தெள்ளூர், புதூர், இலவம்பாடி, வல்லண்டராமன், வசந்தநடை, அணைக்கட்டு, ஊனை, கொம்மலான்குட்ட, பிராமணமங்கலம், கீழ்கிருஷ்ணாபுரம், திப்பசமுத்திரம், ஒதியதூர், வாணியம்பாடி, கெங்கநல்லூர், புலுமேடு, புதூர், செக்கனூர், குப்பம், முருக்கேரி, அரியூர், காட்டுப்புத்தூர், ஊசூர், அத்தியூர், அப்புக்கல், கரடிகுடி, தேவிசெட்டிகுப்பம், கருங்காலி, மகமதாபுரம், ஒங்கப்பாடி, வரதலம்பட்டு, அல்லேரி, சோழவரம், சாத்துபாளையம், பாலம்பாக்கம், துத்திக்காடு, தெள்ளை, எழுபறை, கீழ்கொத்தூர், பின்னந்துரை, நேமந்தபுரம், அத்திகுப்பம், மடையாபட்டு, சேர்பாடி, புதுக்குப்பம், பீஞ்சமந்தை, கத்தாரிகுப்பம், கெங்கசாணிகுப்பம், வண்ணான் தாங்கல், மேல அரசம்பட்டு, உமையாம்பட்டு, முள்ளவாடி, பெரியபணப்பாறை, பாலாம்பட்டு, ஜர்தான்கொல்லை மற்றும் கீழ் அரசம்பட்டு கிராமங்கள்.
பள்ளிகொண்டா (பேரூராட்சி), கருகம்பத்தூர் (சென்சஸ் டவுன்), பலவன்சாத்து (சென்சஸ் டவுன்), அரியூர் (சென்சஸ் டவுன்), பென்னாத்தூர் (பேரூராட்சி), ஒடுக்கத்தூர் (பேரூராட்சி), மற்றும் விருபாட்சிபுரம் (சென்சஸ் டவுன்).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:வேலூர் மாவட்டம் பகுப்பு:தமிழ்நாடு சட்டமன்றத் தொகுதிகள்
முடிப்பிநாயனபள்ளி பாறை ஓவியங்கள்
குழம்பி குண்டு குகையில் வெள்ளைச் சுண்ணத்தால் வரையப்பட்ட ஓவியத் தொகுப்பு உள்ளது. ஒரு மனித உருவம், ஒரு வில்வளைவு, ஒரு அம்பு முதலியன ஒரு குறியீட்டு தன்மையில் வரையப்பட்டுள்ளன. மேலும் மூன்று செங்குத்துக் கோடுகள் ஒரு புள்ளியில் சந்திக்கும்படி வரையபட்டுள்ளன.
இவற்றையும் பார்க்கவும்
பகுப்பு:தமிழ்நாட்டுப் பாறை ஓவியங்கள் பகுப்பு:கிருஷ்ணகிரி மாவட்டம்
விசாரணை (திரைப்படம்)
விசாரணை 2015 ஆம் ஆண்டில் வெளிவந்த ஓர் இந்தியத் தமிழ் திகில் திரைப்படமாகும். வெற்றிமாறன் இயக்கும் இப்படத்தில் அட்டகத்தி தினேஷ், ஆனந்தி, ஆடுகளம் முருகதாஸ் ஆகியோர் முக்கிய கதாபாத்திரங்களில் நடித்துள்ளனர். 63 வது தேசிய விருது வழங்கும் விழாவில் சிறந்த திரைப்படமாக இப்படம் தேர்ந்தெடுக்கப்பட்டுள்ளது. சந்திரகுமார் எழுதிய ‘லாக்கப்’ என்ற நாவலை அடிப்படையாகக் கொண்டு தயாரானது ‘விசாரணை’ திரைப்படம். சந்திரகுமாரின் உண்மையான அனுபவத்தில் இருந்து எழுதப்பட்டது ’லாக்கப்’ நாவல். அதேபோல, இந்தப் படத்தில் வரும் சம்பவங்களில் பெரும்பான்மையானவை நிஜ வாழ்க்கையில் இருந்து எடுக்கப்பட்டவை. ‘விசாரணை’ திரைப்படம் ஆஸ்கர் விருதுக்குப் பரிந்துரைக்கப்பட்டிருக்கிறது. இந்தப் படத்தை விகடன் 2016 ஆம் ஆண்டுக்கான சிறந்த படமாகத் தேர்வு செய்தது.
மேற்கோள்கள்
பகுப்பு:சிறைச்சாலைத் திரைப்படங்கள் பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தமிழ் உண்மைத் திரைப்படங்கள் பகுப்பு:சமுத்திரக்கனி நடித்த திரைப்படங்கள் பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
நைட்ராட்டின்
நைட்ராட்டின் (Nitratine) என்பது NaNO3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நைட்ராடைட்டு, கனசதுர நைட்டர், சிலி சால்ட்பீட்டர் போன்ற பல பெயர்களாலும் இக்கனிமம் அழைக்கப்படுகிறது. சோடியம் நைட்ரேட்டின் இயற்கையாகத் தோன்றும் வடிவமே நைட்ராட்டின் ஆகும். சால்ட்பீட்டரின் சோடியம் வரிசைச் சேர்மம் என்று இது வகைப்படுத்தப்படுகிறது. முக்கோணப் படிகத் திட்டத்தில் இது படிகமாகிறது. ஆனால் அரிதாக நல்ல படிகவடிவத்தில் நைட்ராட்டின் தோன்றுகிறது. இதன் படிக வடிவம் கால்சைட்டின் படிகவடிவத்தை ஒத்திருக்கிறது. மென்மையும் இலேசானதாகவும் உள்ள நைட்ராட்டினின் மோவின் கடினத்தன்மை அளவுகோல் மதிப்பு 1.5 முதல் 2 என மதிப்பிடப்படுகிறது. 2.24 முதல் 2.29 என்ற ஒப்படர்த்தியும், nω=1.587 மற்றும் nε=1.336 முதலான ஒளிவிலகல் எண் மதிப்பும் பிற சில அளவீடுகளாகும்.
வழக்கமான நைட்ராட்டின் படிகங்கள் வெள்ளை பூசப்பட்டது போலவும் சாம்பல் முதல் மஞ்சள் நிற பழுப்பு நிற பொருண்மைகளாகவும் இருக்கின்றன. அரிதான படிகங்கள் பொதுவாக கால்சைட்டு கட்டமைப்பின் அசமபக்கமான ஒழுங்கற்ற வடிவத்தைக் கொண்டுள்ளன. வறண்ட சூழலில் படிகத்தூளாக மட்டுமே இது காணப்படுகிறது. நீரில் மிகவும் கரையக்கூடியதாகவும் காற்றில் இருந்து தண்ணீரை உறிஞ்சக் கூடியதாகவும் ஈரப்பதமான காற்றில் வெளிப்படும் போது சோடியம் நைட்ரேட் கரைசல் தேங்கிய ஒரு குட்டையாகவும் மாறும்.
நைட்ராட்டின் ஒரு காலத்தில் உரம் மற்றும் பட்டாசு உள்ளிட்ட பிற இரசாயன பயன்பாடுகளுக்கு உதவும் நைட்ரேட்டுகளின் முக்கிய ஆதாரமாக இருந்தது. கலிபோர்னியாவிலுள்ள மலைத் தொடர்களிலும் சிலியின் அட்டகாமா பாலைவனத்திலும் இது 1845 ஆம் ஆண்டு முதல் அறியப்பட்டு வருகிறது. அமோனியா தயாரிக்கும் ஏபர்-போசு செயல்முறை தடைசெய்யப்பட்ட அமெரிக்காவில் இன்னமும் கூட இயற்கை வேளாண்மையில் இது பயன்படுத்தப்படுகிறது. ஆனால் பன்னாட்டு இயற்கை வேளாண் முறையில் இது தடை செய்யப்பட்டுள்ளது.
புற இணைப்புகள்
பகுப்பு:சோடியம் கனிமங்கள் பகுப்பு:நைட்ரேட்டு கனிமங்கள் பகுப்பு:முக்கோணவமைப்புக் கனிமங்கள்
நேபாளத்தில் பௌத்தம்
வலது|thumb|புத்தர் பிறந்த இடம், நேபாளத்தில் thumb|[[சுயம்புநாதர் கோயில் ஸ்தூபி மற்றும் பிரார்த்தனை கொடிகள். ]]
பிராமணம்
பிராமணங்கள் வேத மந்திரங்களுக்கான விளக்கவுரையுடன் எழுதப்பட்ட பகுதிகள் ஆகும். வேதங்களில் உள்ள துதிப்பாடல்களுக்குரிய உரைநடை நூல்கள் எனலாம். சமயச் சடங்குகள், வேள்விகள் பற்றிய விளக்கங்களும், பலியிடுவது பற்றியும், அவற்றைச் செய்யும் முறைகளும் உள்ளன. புரோகிதர்களுக்கு சரியான வழியைக் காட்ட இவை பெரிதும் உதவுகின்றன. ஒவ்வொரு வேதத்துடனும் இணைக்கப்பட்டுள்ள இவை இந்து வேத இலக்கியத்தின் ஒரு பகுதியாகக் கருதப்படுகின்றன.
ரிச்சார்ட் ஃபிரான்சிஸ்
ரிச்சார்ட் ஃபிரான்சிஸ் ( Richard Francis, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 47 முதல்தர துடுப்பாட்டப் போட்டிகளில் கலந்து கொண்டுள்ளார். 1773 - 1793 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
நேபாளத்தில் பௌத்தம்
புத்தர் பிறப்பு
இளவரசர் சித்தார்த்தராக, இயற்பெயருடன் பிறந்த புத்தர் எந்த ஆண்டு பிறந்தார் என்பதை அறுதியிட்டுக் கூற இயலவில்லை. எனினும் பொதுவாக அவர் கி. மு. 563ஆம் ஆண்டு பிறந்தார் எனக் கருதப்படுகிறது. புத்தர் பிறந்த, சாக்கிய இராச்சியத்தில் உள்ள லும்பினியானது நேபாளத்தின் லும்பினி பகுதியின் தற்போதைய ரூபந்தேஹி மாவட்டத்தில் இருப்பதாகக் கருதப்படுகிறது.
ரிச்சார்ட் ஃபிரான்சிஸ்
வெளி இணைப்பு
ரிச்சார்ட் ஃபிரான்சிஸ் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 10 2011.
பிராமணம்
குறிப்பாக, சரியான முறையில் சடங்குகளைச் செய்வதற்கான விளக்கங்களுக்காகவும், வேதச் சடங்குகளின் குறியீட்டுப் பொருள் விளக்கத்துக்காகவும் பிராமணங்கள் சிறப்புப் பெறுகின்றன. வெவ்வேறு வேதங்களில் காணப்படும் பிராமணங்களில் அமைப்புக்களில் ஒத்த தன்மை இல்லை. சில பிராமணங்களின் பகுதிகளாக ஆரண்யகங்கள் அல்லது உபநிடதங்கள் காணப்படுகின்றன.
நேபாளத்தில் பௌத்தம்
பௌத்தத்தைப் பின்பற்றுவோர்
கௌதம புத்தரின் போதனைகளை நேபாளத்தில் பின்பற்றத் தொடங்கிய முதல் மக்கள் கிராதர்கள் ஆவர். அவர்களுக்குப் பிறகு லிச்சாவிகள் மற்றும் நேவார் மக்கள் பின்பற்றத் தொடங்கினர். 2001ஆம் ஆண்டு மக்கள் தொகைக் கணக்கெடுப்பின்படி, நேபாளத்தின் மக்கள்தொகையில் 10.74% பேர் பௌத்தத்தைப் பின்பற்றுகின்றனர். இவர்களில் பெரும்பாலானவர்கள் திபெத்திய-பர்மிய மொழிகளைப் பேசும் இன மக்களான நேவார் ஆவர். 2001ம் ஆண்டின் மக்கட்தொகை கணக்கெடுப்பின் படி, நேபாளத்தில் இனவாரியாக பௌத்த மக்கள்தொகை விவரம்:
ரிச்சார்ட் ஃபிரான்சிஸ்
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள்
பிராமணம்
ஒவ்வொரு வேதச் சிந்தனைப் பிரிவும் தமக்கெனப் பிராமணங்களைக் கொண்டுள்ளன. பண்டைக்கால இந்தியாவில் ஏராளமான பிராமணங்கள் இருந்தன. இவற்றுட் பல இன்று அழிந்துபோய்விட்டன. தற்காலத்தில் 19 பிராமணங்கள் முழுமையாகக் கிடைக்கின்றன.
நேபாளத்தில் பௌத்தம்
பௌத்தத்தைப் பின்பற்றுவோர்
எனினும், 2011ஆம் ஆண்டு மக்கள் தொகைக் கணக்கெடுப்பின்படி, நேபாளத்தின் மொத்த மக்கள் தொகையில் 9% பேர் மட்டுமே பௌத்தத்தைப் பின்பற்றுகின்றனர்.
பிராமணம்
பிராமணங்களின் பட்டியல்
ஒவ்வொரு பிராமணமும், நான்கு வேதங்களுள் ஏதாவது ஒன்றுடனும், குறித்த வேதத்தின் ஒரு சிந்தனைப் பிரிவுடனும் தொடர்பு கொண்டுள்ளது.
மேற்கோள்கள்
பகுப்பு:பிராமணங்கள் பகுப்பு:இந்திய மெய்யியல் பகுப்பு:சமசுகிருத நூல்கள் பகுப்பு:இந்து சமய நூல்கள்
நேபாளத்தில் பௌத்தம்
பண்பாட்டுத் தாக்கம்
நேபாளப் பண்பாட்டில் பெளத்தத் தாக்கங்கள் பெரிதும் பரவி வருகின்றன. பௌத்த மற்றும் இந்து கோயில்களும் இருவரின் விசுவாசத்திற்காக வணக்க வழிபாட்டு இடங்களை பகிர்ந்து கொள்கின்றனர். நேபாளத்தில் இந்து மதத்திற்கும் பௌத்தத்திற்கும் இடையில் உள்ள வேறுபாடு தெளிவாக இல்லை. அம்சுவர்மன் ஆட்சிக் காலத்தில், நேபாள இளவரசி பிருகுதி, திபெத்தில் பெளத்த மதம் பரவுவதற்கு பெரும் பங்காற்றினாள். மகாயான பௌத்தத்தில் உள்ள புனிதமான பௌத்த நூல்கள் முக்கியமாக ரஞ்சனா எழுத்துக்கள், நெவர்ஸின் அல்லது லஞ்சா என்ற எழுத்தில் எழுதப்பட்டன. நேபாளத்தின் குன்று மற்றும் மலைப்பகுதிகளில் இந்து மதமானது புத்த மதக் கோட்பாடுகளை உள்வாங்கிக் கொண்டது. இரு மதங்களும் தெய்வங்களையும், கோயில்களையும் பகிர்ந்து கொள்ளக்கூடிய அளவிற்கு இது இருந்தது. உதாரணமாக, முக்திநாத் கோயிலானது இந்துக்களுக்கும் பௌத்தர்களுக்கும் புனிதமான மற்றும் பொதுவான வழிபாட்டு இடமாகத் திகழ்கிறது.
மேற்கோள்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:நாடுகள் வாரியாக பௌத்தம்
மேல்சாத்தம்பூர் ஊராட்சி
மேல்சாத்தம்பூர் ஊராட்சி (Melsathambur Gram Panchayat), தமிழ்நாட்டின் நாமக்கல் மாவட்டத்தில் உள்ள பரமத்தி வட்டாரத்தில் அமைந்துள்ளது. இந்த ஊராட்சி, பரமத்தி-வேலூர் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1652 ஆகும். இவர்களில் பெண்கள் 772 பேரும் ஆண்கள் 880 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரத்யூஷ்
இந்தியாவில் உருவாக்கப்பட்ட முதல் பல்மிதப்புப்புள்ளிச் செயல்பாடுகள் கொண்ட முதல் மீக்கணினியாகும். இந்தியாவின் காலநிலை, பருவநிலை, மாற்றங்களை கண்காணிப்பதற்கு இவை பயன்படுகின்றன.
பருவகாலம், அதீத காலநிலைகள், சூறாவளிகள், ஆழிப்பேரலைகள், நிலநடுக்கங்கள், காற்றின் ஈரப்பதம், மின்னல், மீன்பிடித்தொழில், வெப்பம் மற்றும் குளிர்ந்த அலைகள், வெள்ளம், மற்றும் வறட்சி போன்ற சூழ்நிலைகளை முன்கூட்டியே அறிந்துகொள்வதற்கு இவை பயன்படுகிறது. இவ்வகையான கணினியை நாட்டிற்கு வழங்கிய அமெரிக்கா, லண்டன், ஜப்பான், போன்ற நாடுகளின் வரிசையில் இந்தியா நான்காவது நாடாக உள்ளது.
இவற்றையும் காண்க
இந்தியாவில் மீக்கணினி
மேற்கோள்கள்
பகுப்பு:மீத்திறன் கணினிகள் பகுப்பு:2018-இல் உருவாக்கப்பட்ட அமைப்புகள்
வியட்நாம் வீடு சுந்தரம்
வியட்நாம் வீடு சுந்தரம் என அழைக்கப்படும் '''கே. சுந்தரம்''' (1941 - ஆகத்து 6, 2016) ஓர் இந்தியத் திரைப்பட இயக்குநர், நடிகர், மற்றும் திரைக்கதை ஆசிரியர் ஆவார். தமிழின் முன்னணி நடிகர்கள் பலருக்கும் திரைக்கதை எழுதியுள்ள இவர் நடிகர் சிவாஜி கணேசனின் விருப்பமான கதையாசிரியர் ஆவார். கௌரவம் உள்ளிட்ட சுமார் பத்திற்கும் மேற்பட்ட திரைப்படங்களை இயக்கியள்ள இவர் சிறப்பான குடும்பக் கதைகளுக்காக அறியப்படுகிறார். இவரது கதைகள் தமிழ் மட்டுமின்றி இதர மொழிகளிலும் படமாக்கப்பட்டுள்ளன. தொலைக்காட்சித் தொடர்களிலும் நடித்து வந்தார்.
மறைவு
வியட்நாம்வீடு சுந்தரம் 2016 ஆகத்து 6 அதிகாலை தனது 76வது அகவையில் சென்னை, தியாகராயர் நகரில் உள்ள அவரது வீட்டில் காலமானார்.
வெளியிணைப்புகள்
பகுப்பு:தமிழ் நகைச்சுவை நடிகர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள் பகுப்பு:1941 பிறப்புகள் பகுப்பு:2016 இறப்புகள் பகுப்பு:இந்தியத் திரைப்பட இயக்குநர்கள் பகுப்பு:தமிழ்த் திரைப்பட நடிகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:திருச்சி மாவட்ட நபர்கள் பகுப்பு:திருச்சிராப்பள்ளித் திரைப்பட நடிகர்கள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:தமிழ்நாட்டுத் திரைக்கதை எழுத்தாளர்கள் பகுப்பு:திருச்சிராப்பள்ளி எழுத்தாளர்கள் பகுப்பு:1943 பிறப்புகள்